CELEX: 62021CN0307
Language: lt
Date: 2021-05-14 00:00:00
Title: Byla C-307/21: 2021 m. gegužės 14 d. Landgericht Kleve (Vokietija) pateiktas prašymas priimti prejudicinį sprendimą byloje AB ir kt. / Ryanair DAC

2021 8 2   
            
            
               LT
            
            
               Europos Sąjungos oficialusis leidinys
            
            
               C 310/11
            
         
      2021 m. gegužės 14 d.Landgericht Kleve (Vokietija) pateiktas prašymas priimti prejudicinį sprendimą byloje AB ir kt. / Ryanair DAC
      
      (Byla C-307/21)
      (2021/C 310/14)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Landgericht Kleve
      
      
         Šalys pagrindinėje byloje
      
      
         Ieškovai: AB ir kt.
      
         Atsakovė: Ryanair DAC
      
      
         Prejudicinis klausimas
      
      Ar Reglamento (EB) Nr. 261/2004 (1) 5 straipsnio 1 dalies c punktas ir 7 straipsnis turi būti aiškinami taip, kad skrydį vykdantis oro vežėjas privalo sumokėti kompensaciją tuo atveju, kai skrydis atšauktas, o keleiviui apie tai nebuvo pranešta mažiausiai prieš dvi savaites iki numatyto išvykimo laiko, ir tada, kai vežėjas šią informaciją nusiuntė laiku nepraėjus dviejų savaičių laikotarpiui vieninteliu skrydžio rezervavimo metu pateiktu elektroninio pašto adresu, nežinodamas, kad skrydis buvo rezervuotas per kelionių agentą ir (arba) jo interneto platformą ir rezervacijų platformos pateiktu adresu buvo galima pasiekti nebent kelionių agentą, bet ne tiesiogiai keleivį?
      
         (1)  2004 m. vasario 11 d. Europos Parlamento ir Tarybos reglamentas, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91 (OL L 46, 2004, p. 1; 2004 m. specialusis leidimas lietuvių k., 7 sk., 8 t., p. 10).